Josefine Mutzenbacher (film)
Josefine Mutzenbacher je zapadnonjemačka erotska filmska komedija snimljena 1970. godine u režiji Kurta Nachmanna. Predstavlja adaptaciju istoimenog erotskog romana. Radnja je smještena u Beč na kraju 19. vijeka, a protagonistica, čiji lik tumači Christine Schuberth je mlada djevojka koja se bavi prostitucijom te, kroz niz komičnih pustolovina, stiče bogatstvo. Film je napravljen u jeku seksualne revolucije te je vješto koristio glad publike za dotada zapriječenim eskplicitno erotskim sadržajima, a dodatni publicitet je dalo i to što je roman tada još uvijek bio predmetom cenzure u Zapadnoj Njemačkoj. Zbog toga je postigao izuzetan uspjeh, a dotada anonimna Schuberth, kojoj je to bila prva značajnija uloga je postala velika zvijezda i napravila niz uspješnih seks komedija. Kritičari su, pak, primijetili da se Nachmann, iako nije mogao biti u potpunosti eksplicitan, prilično vjerno držao predloška te su ga proglasili jednim od kvalitetnijih ostvarenja žanra. Godine 1971. je snimljen nastavak pod naslovom Mutzenbacher II. Teil – Meine 365 Liebhaber a 1972. još jedan pod naslovom Ferdinand Mutzenbacher'.

Godine 1976. je snimljen hardcore pornografski film pod naslovom Josefine Mutzenbacher – Wie sie wirklich war'' sa Patricijom Rhomberg u glavnoj ulozi, a koji je također imao izuzetran uspjeh i potakao seriju nastavaka, a zbog čega se ponekad miješa sa ranijom verzijom.

Vanjske veze 
 

Zapadnonjemački filmovi
Erotski filmovi
Filmske komedije
Seks komedije